《次韵四明孙常州》
宋代·陈著

忽忽光阴日隙尘，回头十载两襟分。
听经偶枉真人驾，过首犹怀处士坟。
危世清风谁一面，青山啼鸟自相闻。
殷勤寄到新诗卷，奇字终须问子云。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。